Diari Oficial de la Generalitat Valenciana


Sumari del DOGV 9676, del 05-09-2023 (2023/9083)

RESOLUCIÓ de 29 d'agost de 2023, del conseller d'Educació, Universitats i Ocupació, per la qual es disposa el funcionament de l'Institut d'Educació Secundària Gran Alacant, codi de centre 57114276, a la localitat de Santa Pola.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9676

Data del DOGV
:   05-09-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/9083


Data del document
:   29-08-2023

Organisme emissor


Tipus de document
:   Resolució

Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 29 d'agost de 2023, del conseller d'Educació, Universitats i Ocupació, per la qual es disposa el funcionament de l'Institut d'Educació Secundària Gran Alacant, codi de centre 38059137, a la localitat de Santa Pola. [2023/9083]  
El Decret 122/2023, de 4 d'agost, del Consell, pel qual es crea l'Institut d'Educació Secundària Gran Alacant, va autoritzar la conselleria competent en matèria d'educació per a dictar les disposicions necessàries per al seu compliment i desplegament.  
És procedent ordenar l'inici de les activitats del centre de nova creació, determinar els ensenyaments que s'imparteixen i adoptar les mesures necessàries perquè puga desenvolupar la seua activitat acadèmica.  
En ús de les competències que m'atorga l'article 28 de la Llei 5/1983, de 30 de desembre, del Consell, a proposta del director general de Centres Docents, i de conformitat amb aquesta, resolc:  
  
Primer  
1. L'inici de les activitats en l'Institut d'Educació Secundària Gran Alacant, de Santa Pola, codi 58661036, en el curs escolar 2023-2024.  
  
2. El centre impartirà els ensenyaments d'Educació Secundària Obligatòria, Batxillerat modalitats de Ciències i Tecnologia i d'Humanitats i Ciències Socials i Formació Professional de Grau Bàsic Perruqueria i Estètica i de Grau Mitjà Perruqueria i Cosmètica Capil·lar.  
  
3. El curs 2023-2024 impartirà els ensenyaments d'Educació Secundària Obligatòria.  
4. En cursos successius s'impartiran, progressivament, els ensenyaments de Batxillerat i Formació Professional.  
5. El centre impartirà el Programa d'educació plurilingüe i intercultural, d'acord amb el que s'estableix en la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
6. El centre s'adscriu a la Universitat Miguel Hernández, d'Elx, a l'efecte de realitzar la prova d'accés a la universitat.  
  
Segon  
1. Correspon a la direcció territorial amb competències en matèria educativa nomenar l'equip directiu del centre, de conformitat amb el que s'estableix en el capítol IV del títol V de la Llei orgànica 2/2006, de 3 de maig, d'educació, i en l'article 18 del Decret 252/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Secundària Obligatòria, Batxillerat i Formació Professional.  
  
2. S'autoritza la direcció territorial amb competències en matèria educativa a organitzar el personal docent del nou centre per al curs 2024-2025 i posteriors.  
  
Tercer  
La Direcció General de Centres Docents és la competent per a determinar i gestionar els fons necessaris per a la posada en funcionament i manteniment del centre, dotant-lo amb l'equipament i material didàctic oportú, tenint en compte la proposta raonada de la Direcció Territorial amb competències en matèria educativa.  
  
Quart  
El nombre màxim d'alumnat per aula, unitat o professorat es realitzarà d'acord amb el que s'estableix en la normativa bàsica i en el Decret 58/2021, de 30 d'abril, del Consell, sobre jornada lectiva del personal docent i nombre màxim d'alumnat per unitat en centres docents no universitaris.  
  
Cinqué  
El que s'estableix en aquesta resolució s'inscriurà en el Registre de centres docents de la Comunitat Valenciana.  
Sisé  
S'autoritzen els diferents òrgans d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació i desplegament del que es disposa en la present Resolució.  
  
Seté  
Aquesta resolució entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
Contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la Conselleria d'Educació, Universitats i Ocupació en el termini d'un mes a comptar de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
Tot això conforme amb el que s'estableix en els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que s'utilitze qualsevol altra via que es considere oportuna.  
  
València, 29 d'agost de 2023.- El conseller d'Educació, Universitats i Ocupació (p. d. R 13.04.2022; DOGV núm. 9328, de 29 d'abril), el secretari autonòmic d'Educació: Daniel McEvoy Bravo.